Source: https://www.riigiteataja.ee/kohtulahendite_liigitus.html?jaotus=juur.206106666.206112204.206112205.206112354.206112361&kokkuvotted=false&jaotusedVaikimisiAvatud=
Timestamp: 2019-03-20 05:55:10+00:00
Document Index: 5263171

Matched Legal Cases: ['Riigikohus ', '§ 25', '§ 22', 'kohus ', '§ 22', '§ 4', '§ 22', 'Riigikohus ', '§ 72']

3-4-1-6-15 Riigikohus 20.03.2015
Valimiskaebusega ei saa liituda uued isikud, kui on antud tähtaeg algselt esitatud kaebuses puuduste kõrvaldamiseks. Kui aga esindaja teatab puuduste kõrvaldamise käigus, et lisaks algselt kaebuses nimetatutele esindab ta veel teisi isikuid, tuleb seda käsitleda lisandunud isikute poolt hiljem eraldi esitatud kaebusena. (p 18) Riigikogu valimistel hääletamisõiguse tagamiseks oli kaebajatel võimalik enne Riigikogu valimisi Riigikogu valimise seaduse (RKVS) § 25 lõike 2 alusel esitada avaldus valijate nimekirjas muudatuste tegemiseks valla- või linnasekretärile. Kuigi RKVS § 22 lõike 3 järgi ei kanta valijate nimekirja isikut, kelle kohus on karistusregistri andmetel süüdi mõistnud kuriteos ja kes valimispäevale eelneva 30. päeva seisuga kannab valimispäevani vanglakaristust, oleks kaebajad võinud valla- või linnasekretäri poolt avalduse rahuldamata jätmise peale esitada RKVS § 22 lõike 5 alusel kaebuse oma elukohajärgsele halduskohtule koos taotlusega jätta kohaldamata RKVS § 4 lõige 3 ja § 22 lõige 3 nende vastuolu tõttu põhiseadusega. (p 22)
3-4-1-7-15 Riigikohus 20.03.2015
Lähtuvalt Riigikogu valimise seaduse § 72 lõikest 1 on kaebeõiguse eelduseks isiku enda õiguste rikkumine. (p 21) Isiku, kes ei ole vanglakaristust kandev kinnipeetav, subjektiivseid õigusi ei riku osa kinnipeetavate hääleõiguse puudumine. (p 24)